Lav et referat af nedenstående tekst:

Tekst:
Fire længer på en gård i Møldrup ved Astrup står i flammer, og omkring 30 dyr ser ud til at være brændt inde, fortæller indsatsleder ved Nordjyllands Beredskab Jes Caspar Mortensen. Brandfolkene nåede at redde 12 dyr ud, inden det blev umuligt at komme ind i de brændende bygninger. Der er en dyrlæge på stedet, der undersøger dyrene og afgør, om de skal aflives. Chokerede beboere Der var fire eller fem personer på stedet, da brandvæsenet nåede frem. De havde forsøgt at redde nogle af dyrene ud, men så umiddelbart ud til at være sluppet uden skader, fortæller Jes Caspar Mortensen. - De er noget chokerede efter den voldsomme oplevelse, men det ser ud til, de kan nøjes med behandling og samtaler i ambulancerne, siger han. Branden udviklede sig hurtigt Der blev ringet 112 på branden ved 17.15-tiden, men allerede da de første brandfolk kort efter var på stedet, stod alle fire længer i lys lue, fortæller indsatslederen. - Det er en gammel gård med halmoplag på loftet i alle længer, så det er formentlig gået rigtig stærkt, siger han. Stuehuset ligger ikke i direkte forbindelse med de fire længer, og vinden bærer væk, så det er lykkedes at redde beboelsen. Men de fire længer er endegyldigt tabt, fortæller indsatslederen. - Jeg har trukket alle mand ud, fordi det er for farligt at være inde i bygningerne. Nu skal det have lov til at brænde ud, og det kan godt tage lang tid, siger Jes Caspar Mortensen. Slukning i mindst et døgn Indsatslederen regner med, der skal være slukningspersonale på gården i det næste døgns tid, måske gennem hele weekenden. Der er bestilt en kran til at løfte rundt med det brændende halm, så det kan brænde ud under kontrollerede forhold, men kan godt være en lang proces, fortæller Jes Caspar Mortensen. 22 brandfolk fra stationerne i Terndrup, Hadsund, Arden og Hobro deltager i slukningsarbejdet, og der er assistance på ved fra Nordjyllands Beredskab.

Referat:
En voldsom gårdbrand i landsbyen Møldrup ved Astrup har kostet mindst 30 kreaturer livet. Slukningsarbejdet ventes at tage mindst et døgn.